Source: http://www.bihon.ro/bronz-pentru-echipa-feminina-la-cn-de-judo/1512919
Timestamp: 2018-01-19 15:37:27+00:00

Document:
Bronz pentru echipa feminină la CN de judo - BIHON
Bronz pentru echipa feminină la CN de judo
la	10. martie 2015 19:05	 Reactualizat la:	 10. martie 2015 19:07
Echipa masculină a ratat podiumul FOTO: CRISTIAN BOROŞ
Pentru prima oară după anul 1996, perioadă în care judoul orădean a câştigat nu mai puţin de 17 titluri de campioană naţionale la echipe în întrecerea masculină, CSM JC Liberty s-a întors fără medalie de la CN.
Desfăşurată la Satu Mare, competiţia a reunit la start şapte echipe la masculin, respectiv patru la feminin.
La seniori, s-a decis alcătuirea unei formaţii tinere, alcătuită cu preponderenţă din juniori, fără judoka experimentaţi din lot. CSM JC Liberty a avut un prim tur liber, apoi a pierdut în mod suprinzător în faţa echipei CS Miercurea Ciuc, scor 2-3. Formaţia orădeană a luptat apoi pentru medaliile de bronz, dar a fost învinsă din nou cu acelaşi scor, 2-3, de către CSM Satu Mare, trebuind să se mulţumească cu locul 5. CSM JC Liberty a avut alcătuirea: Farkas Bertalan (66 kg), David Pusztai (73 kg), Vlad Vişan, Mircea Pop (81 kg), Răzvan Bodea, Farkas Zoltan (90 kg), Kunszabo Luca (+90 kg).
La feminin, cele patru echipe participante s-au întrecut „fiecare cu fiecare”. CSM JC Liberty a obţinut o victorie, scor 3-2, cu CSM Cluj-Napoca – Dinamo II, dar a fost învinsă de CSM Cluj-Napoca – Dinamo I, scor 1-4, respectiv de CSM Ploieşti – Steaua, scor 2-3. În urma acestor rezultate, echipa orădeană s-a situat pe locul 3, intrând în posesia medaliilor de bronz. Formaţia noastră a fost alcătuită din Ioan Matei (52 kg), Denisa Benţe (57 kg), Paula Kanalas (63 kg), Andreea Florian, Georgiana Pantea (70 kg), Mădălina Pantea (+70 kg). Echipa a avut două absenţe de marcă, Larisa Florian (52 kg), menajată din cauza calendarului competiţional încărcat, respectiv Lorena Podelenczki (78 kg), suferindă de pneumonie. Cele două formaţii ale CSM JC Liberty au fost pregătite de antrenorii Aurelian Fleisz şi Emil Morar.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM